जिपं सदस्य परिहार डोडाचूरा की तस्करी करते गिरफ्तार
डोडाचूरा वाले वाहन की कर रहे थे स्कॉर्टिंग, साथी भी गिरफ्तार, चालक फरार
क्राइम रिपोर्टर | नीमच/उदयपुर
जिला पंचायत नीमच के सदस्य व कृषि समिति अध्यक्ष दिनेश सेन (परिहार) की स्कॉर्पियों से डबोक (उदयपुर-राजस्थान) पुलिस ने 72 किलो डोडाचूरा पकड़ा। स्कॉर्पियों के आगे एस्कॉर्टिंग कर रहे आरोपी दिनेश व साथी राकेश कांटे को गिरफ्तार किया। स्कॉर्पियों चालक फरार हो गया।
उदयपुर के एसपी राजेंद्र गोयल ने बताया मनासा से तस्करी कर उदयपुर लाया जा रहा 72 किलो डोडाचूरा स्कॉर्पियो पर फायर कर बरामद किया। गुरुवार रात नाकाबंदी में इसे एस्कॉर्ट करते नीमच जिला पंचायत की कृषि समिति अध्यक्ष सहित दो आरोपियों को गिरफ्तार किया है। स्कॉर्पियो चालक फरार हो गया। गुरुवार रात पुलिस को मनासा से डोडाचूरा स्कॉर्पियो में भरकर उदयपुर लाने की सूचना मिली थी। डबोक थानाधिकारी वीरेंद्र सिंह ने एएसपी चंद्रशील ठाकुर व वल्लभनगर डीएसपी घनश्याम शर्मा से बात कर चौराहे पर नाकाबंदी की। इस दौरान मुखबिर के बताए अनुसार रिट्ज कार को रोका गया। उसमें सवार नीमच के भाजपा नेता, जिला पंचायत सदस्य व कृषि समिति अध्यक्ष दिनेश सेन (परिहार) और राकेश कांटे मराठा को गिरफ्तार किया। दोनों ग्राम हासपुर के निवासी हैं। इसके कुछ देर बाद वहां बिना नंबर की लाल पट्टी पर अध्यक्ष और जिला पंचायत सदस्य लिखी स्कॉर्पियो को रोकना चाहा, लेकिन ड्राइवर भगा ले गया। पुलिस ने पीछा कर एक ही फायर में स्कॉर्पियो का टायर पंक्चर कर दिया। ड्राइवर फिर भी स्कॉर्पियो भगाता हुआ महाराज की खेड़ी तक ले गया और आगे जंगल में खड़ी कर फरार हो गया। बताया गया कि स्कॉर्पियो नीमच के जावी निवासी अरविंद तिवारी चला रहा था। पुलिस ने उस स्कॉर्पियो से तीन कट्टों में भरा 72 किलो डोडाचूरा जब्त किया। पुलिस ने डोडा चूरा, स्कॉर्पियो और एक कार जब्त कर दोनों तस्करों को एनडीपीएस की धारा 8/15 और 8/29 में गिरफ्तार किया। इन्हें कोर्ट में पेश कर रिमांड पर लिया है। इसकी जांच खेरोदा थानाधिकारी दिलीप सिंह को सौंपी गई है।
पुलिस गिरफ्त में जिपं सदस्य परिहार ( नीली शर्ट में) व साथी राकेश।
भाजपा के जिला महामंत्री महेंद्र भटनागर ने बताया दिनेश परिहार के मामले की जानकारी पार्टी के प्रदेश अध्यक्ष को भेजी जाएगी। पार्टी से उन्हें हटाने का निर्णय वहीं से होगा।
प्रदेशाध्यक्ष को जानकारी देंगे, हटाने का निर्णय वहीं से
युवा मोर्चा और किसान मोर्चा में रहा दिनेश
दिनेश परिहार पूर्व में भाजपा के युवा मोर्चा व किसान मोर्चा में विभिन्न पदों पर रह चुके हैं। जिला पंचायत के पांच पुरुष सदस्यों में दिनेश सबसे कम उम्र के सदस्य हैं।
हाईकोर्ट एडवोकेट महेश पाटीदार ने बताया कोर्ट में चालान पेश होने और चार्ज (आरोप) लगते ही पंचायत एक्ट की धारा 36 के तहत व्यक्ति पद के निर्वियोग्य (पद के अयोग्य) हो जाता है। इसके बाद सक्षम अधिकारी पद से हटाता है। जिला पंचायत के मामले में राजस्व आयुक्त सक्षम अधिकारी होते हैं और सीईओ या कलेक्टर के प्रतिवेदन पर संबंधित को पद से हटाया जाता है।
कोर्ट में चालान पेश होते ही हो जाएंगे पद के अयोग्य
हाईकोर्ट एडवोकेट महेश पाटीदार ने बताया आरोपी दिनेश सहित साथी को एनडीपीएस की धाराओं में आरोप सिद्ध होने पर 10 से 20 साल की सजा हो सकती है।
दस साल की हो सकती है सजा
hin_Deva bho_Deva awa_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva